input: KOMISIJAS ĪSTENOŠANAS LĒMUMS
  (2014. gada 4. jūlijs),
  ar ko nosaka Savienības finansiālo ieguldījumu to izdevumu segšanai, kuri Vācijai 2012. un 2013. gadā radušies, finansējot ārkārtas pasākumus putnu gripas apkarošanai
  (izziņots ar dokumenta numuru C(2014) 4441)
  (Autentisks ir tikai teksts vācu valodā)
  (2014/437/ES)
  EIROPAS KOMISIJA,
  ņemot vērā Līgumu par Eiropas Savienības darbību,
  ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 3. panta 4. punktu un 4. panta 1. punktu,
  tā kā:
  (1)
  Saskaņā ar Eiropas Parlamenta un Padomes Regulas (ES, Euratom) Nr. 966/2012 (2) 84. pantu pirms izdevumu saistību uzņemšanās no Savienības budžeta iestāde vai institūcijas, kam iestāde ir deleģējusi pilnvaras, pieņem finansēšanas lēmumu, kurā nosaka ar izdevumiem saistītās darbības būtiskās sastāvdaļas
  (2)
  Lēmumā 2009/470/EK ir izklāstītas procedūras, kas reglamentē Savienības finansiālo ieguldījumu īpašiem veterinārajiem pasākumiem, tostarp ārkārtas pasākumiem. Minētā lēmuma 4. panta 2. punktā ir paredzēti nosacījumi, kas jāievēro, lai saņemtu Savienības finansiālo ieguldījumu putnu gripas izskaušanai, bet minētā lēmuma 4. panta 3. punktā - to ārkārtas pasākumu izmaksu procentuālā daļa, kuri jāfinansē ar Savienības finansiālo ieguldījumu.
  (3)
  Komisijas Regulā (EK) Nr. 349/2005 (3) ir izklāstīti noteikumi par Savienības finansiālā ieguldījuma izmaksu ārkārtas pasākumiem, lai izskaustu dažas dzīvnieku slimības, arī putnu gripu. Minētās regulas 7. pantā ir norādīti dokumenti, kas finansiālā ieguldījuma pieprasītājai dalībvalstij jāiesniedz, un to iesniegšanas termiņš.
  (4)
  Komisijas Īstenošanas lēmumā 2013/775/ES (4) ir paredzēts Savienības finansiālais ieguldījums to izmaksu segšanai, kas Vācijai 2012. un 2013. gadā radušās, veicot ārkārtas pasākumus putnu gripas apkarošanai. Saskaņā ar minētā īstenošanas lēmuma 1. panta 2. punktu Savienības finansiālā ieguldījuma summa ir jānosaka vēlākā lēmumā. Minētā īstenošanas lēmuma 2. pantā paredzēts, ka pirmais maksājums, ko izmaksās Vācijai, būs EUR 500 000,00.
  (5)
  Vācija 2013. gada 17. decembrī iesniedza oficiālu atmaksāšanas pieprasījumu, finanšu pārskatu, apliecinājuma dokumentus, kā arī epidemioloģisko ziņojumu par katru saimniecību, kurā dzīvnieki tikuši nokauti un iznīcināti. Atmaksai par 2012. gadu pieprasītā summa ir EUR 22 886,55. Tomēr pēc iesniegto dokumentu pārbaudes tika uzskatīts, ka, ievērojot Regulas (EK) Nr. 349/2005 5. panta noteikumus, nav atlīdzināma summa EUR 705,00 apmērā.
  (6)
  Vācija 2014. gada 28. janvārī iesniedza oficiālu atmaksāšanas pieprasījumu, finanšu pārskatu, apliecinājuma dokumentus, kā arī epidemioloģisko ziņojumu par katru saimniecību, kurā dzīvnieki tikuši nokauti un iznīcināti. Atmaksai par 2013. gadu pieprasītā summa ir EUR 1 030 738,92. Tomēr pēc iesniegto dokumentu pārbaudes tika uzskatīts, ka, ievērojot Regulas (EK) Nr. 349/2005 5. panta noteikumus, nav atlīdzināma summa EUR 29 168,15 apmērā.
  (7)
  Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
  IR PIEŅĒMUSI ŠO LĒMUMU.
  1. pants
  Savienības finansiālais ieguldījums to izdevumu segšanai, kuri Vācijai 2012. un 2013. gadā radušies, finansējot putnu gripas izskaušanas pasākumus, ir noteikts EUR 1 023 752,32 apmērā.
  2. pants
  Pārējā finansiālā ieguldījuma daļa, kas izmaksājama pēc pirmā izmaksātā maksājuma EUR 500 000,00 atskaitīšanas, ir noteikta EUR 523 752,32 apmērā.
  3. pants
  Šis lēmums ir finansēšanas lēmums Regulas (ES, Euratom) Nr. 966/2012 84. panta nozīmē, un tas ir adresēts Vācijas Federatīvajai Republikai.
  Briselē, 2014. gada 4. jūlijā